**Rapport fra kontrollkomiteen til Årsmøtet 2021 i Drammen Tennisklubb.**

Komiteen hadde planlagt oppfølgingsmøte med styret i november 2019. Dette måtte utgå grunnet nedstengningen. Likevel har komiteen fått oversendt og gjennomgått styreprotokollene i løpet av året.

Vi har følgende kommentarer til klubbens årsmøte.

* Nok et år har styret lyktes med å skaffe midler til oppgradering av hallen. Det er godt gjort at hallen nå har ny belysning i begge halvdeler, slik målet var ved forrige rapport fra kontrollkomiteen.
* Klubben har hatt åpenbare utfordringer med drift og aktivitetsnivå grunnet nedstengning i corona-tiden. Dette er fyldig kommentert i styrets årsberetning. Tross dette er det positivt å merke seg at deltkakermassen i tennisskolen er stigende og at medlemstallet også har vokst. Dette er svært positivt, og særlig i et på mange måter krevende år for alle idrettslag
* Kontrollkomiteen påpekte i rapporten for 2019 at klubbens kanskje største utfordring er kommende avdrag på lån, som starter i 2023. Det er klart at veksten i medlemsmassen gjennom 2020 bidrar positivt til å kunne håndtere kommende avdrag, da dette må ventes å øke aktiviteten på banene når samfunnet fungerer mer normalt. Kontrollkomiteen ber likevel om at dette spørsmålet får høy prioritet i tiden frem til avdragene påløper.
* Regnskapet for 2002 viser en klar forbedring fra forrige år. Klubbens egenkapital og likviditetssituasjon er forbedret gjennom året, og styret uttrykker tilfredshet med den økonomiske kontrollen. Kontrollkomiteen deler styrets fokus på bufferfondet, som skal tjene som en sikkerhet for større kostnader og evt. bidrag til avdragsbetaling.
* Budsjettet for 2021 er forelagt komiteen. Igjen virker det å være budsjettert konservativt, sett opp mot oppnådd resultat foregående år. Komiteen antar at ambisjonsnivået ligger et godt stykke over budsjettet. Det vises her til styrets kommentar om Strategidokumentet, som må forutsettes å gradvis kunne iverksettes fremover

I kontrollkomiteen for Drammen Tennisklubb

Joachim A. Hansen Sverre Nedberg Johan F. Bruusgaard